cyanic-selkie/wikianc huggingface dataset:
இந்தியக் கடற்படை
திட்டமிடப்பட்டுள்ள கையகப்படுத்துதல்கள்
40-60% முடிவு பெற்று விட்ட அகுலா-II வகை நீர்மூழ்கிகளுக்கு அரசாங்கம் இரண்டு பில்லியன் டாலர்கள் விலை அளித்ததாகத் தகவல்கள் கூறுகின்றன. இந்த நீர்மூழ்கிகளை இயக்குவதில் தேர்ச்சி பெறுவதற்காக முன்னூறு இந்தியக் கடற்படை வீரர்களுக்கு ரஷ்யாவில் பயிற்சி அளிக்கப்பட்டு வருகிறது. இந்த நீர்மூழ்கிகளின் குத்தகைக் காலம் முடிந்த பின்னர் இவற்றை கையகப்படுத்தவும் வசதி செய்யும் வகையில் ரஷ்யாவுடன் ஒரு ஒப்பந்தத்தை இந்தியா நிறைவு செய்துள்ளது. தகவல்களின்படி, முதல் நீர்மூழ்கி 2009வது வருடம் செப்டம்பர் மாதம் இந்தியக் கடற்படையில் இணைக்கப்படும். முதல் நீர்மூழ்கி ஐஎன்எஸ் சக்ரா என்று பெயரிடப்படும்; இது தற்பொழுது பசிஃபிக் பெருங்கடலில் சோதனைகளுக்கு உட்படுத்தப்பட்டுள்ளது.
போர் விமானம்
கடற்படை விமானப்பிரிவு இந்தியக் கடற்படையின் ஒரு முக்கிய அங்கமாகும். இந்தியக் கடற்படையின் விமானப்பிரிவில் விமானம் தாங்கும் கப்பல்கள் ஐஎன்எஸ் விராட் மற்றும் ஐஎன்எஸ் ஜலஷ்வா விலிருந்தும் இயங்கும் ஸீ ஹாரியர் ஆகியஜெட் விமானங்கள் உள்ளன. சமீபத்தில், இந்த விமானங்கள் கண்ணுக்கெட்டும் தொலைவையும் தாண்டி ஏவுகணைகள் செலுத்தும் திறனைப் பெறுவதற்காக நவீனப்படுத்தப்பட்டன. காமோவ்-31, வானத்தில் வரும் ஆபத்துக்களுக்கான முன்னெச்சரிக்கையை கடற்படைகளுக்கு அளிக்கிறது. நீர்மூழ்கிகளுக்கு எதிரான நடவடிக்கைகளில் ஸீ கிங்,கேஏ-28 மற்றும் உள்நாட்டு தயாரிப்பான ஹெச்ஏஎல் துருவ் ஆகியவை பயன்படுத்தப்படுகின்றன. போர்க்கால நடவடிக்கைகளைச் செயல்படுத்தும்போது ஸீ கிங் மற்றும் ஹெச்ஏஎல் துருவ உலங்கு வானூர்திகளை மார்கோஸ் பயன்படுத்துகின்றது. டூபோலேவ் 142, இல்யூஷின் 38, டார்னியர் டிஒ 228 ஆகிய விமானங்கள் மற்றும் ஹெச்ஏஎல் சேதக் ஹெலிகாப்டர்கள் வேவு பார்க்கும் பணியில் ஈடுபடுத்தப்படுகின்றன.
போரில் அணுகுண்டு போடுவதற்கும் கரையோரங்களில் தாக்குவதற்கும் 4 டூபோலேவ் டியு-22எம் விமானங்கள் பயன்படுத்தப்படுகின்றன (மேலும் 3 உருவாக்கப்பட்டு வருகின்றன); இவை உளவுப் பணிச் செயற்பாடுகளுக்கான திறன் கொண்டவை. யூஏவி பிரிவில் ஹெரான் மற்றும் ஸர்ச்சர்-II போன்ற 30 யூஏவிக்கள் உள்ளன. இவை மேம்பட்ட மேற்பார்வைக்காக கப்பல் மற்றும் கரையிலிருந்து இயக்கப்படுகின்றன. வானத்தில் வேடிக்கைகள் செய்யும் 4 விமானங்கள் கொண்ட ஸாகர் பவன் என்னும் ஒரு குழுவையும் இந்தியக் கடற்படை பராமரித்து வருகிறது. இந்த ஸாகர் பவன் தனது குழுவில் உள்ள கிரண் ஹெச் ஜே டி-16 என்னும் விமானத்திற்குப் பதிலாக ஹெச் ஜே டி-36 என்னும் விமானத்தைக் கொண்டு வரப்போகிறது. கரையோர உளவுப் பணியில் நீண்ட தொலைவிற்குக் கண்காணிக்கும் ஆற்றலுடைய எட்டு பி-8ஐ பொசைடன் என்னும் விமானங்களை உருவாக்குவதற்கும் இந்தியக் கடற்படை அனுப்பாணை அளித்துள்ளது.
2004வது வருடம் ஜனவரி மாதம் 12 எம்ஐஜி-29கே மற்றும் 4 எம்ஐஜி-29கேயூபி ஆகியவற்றை அளிக்க இந்தியக் கடற்படை ஒரு ஒப்பந்தத்தை கையெழுத்திட்டுள்ளது. இவை ஐஎன்எஸ் விக்ரமாதித்யா விலிருந்து இயக்கப்படும். கடற்படைக்காக முதலில் தயாரிக்கப்பட்ட எம்ஐஜி-29கேயூபி 2008வது வருடம் மே மாதம் வானில் செலுத்தப்பட்டது. முதல் நான்கு விமானங்கள் இந்தியாவிற்கு 2009வது ஆண்டு ஃபிப்ரவரியில் அனுப்பப்பட்டன. சுதேசி விமானம் தாங்கிக் கப்பலுக்காக இந்தியக் கடற்படை கூடுதலாக 30 எம்ஐ-29கே மற்றும் -கேயூபிக்களை வாங்கும் என்று அறிக்கைகள் தெரிவிக்கின்றன.
இந்தியக் கடற்படைக்கு ஆதரவாக, இந்திய விமானப்படையும் கரையோரப் பாதுகாவல் பணிகளில் ஈடுபடுகிறது. இதில் செபகாட் ஜக்குவார் மற்றும் ஸூகோய் எஸ்யூ-30 எம்கேஐ ஆகிய விமானங்களை இந்திய விமானப்படை ஈடுபடுத்துகிறது. இத்தகைய ஜக்குவார்களில் ஸீ ஈகிள் ஏவுகணைகள் இருக்கின்றன,இவற்றிற்குப் பதிலாக ஹார்பூன் ஏவுகணைகள் இனி பயன்படுத்தப்படும். எஸ்யு-30எம்கேஐ மற்றும் ஐஎல்-8 ஆகியவை வானில் ஏவப்படும் பிரம்மோஸ் கப்பல் ஏவுகணைகளை கொண்டிருக்கும்.
மிக் 29 கே ரக போர் விமானங்கள் 2013 மே 11-ம் தேதி முறைப்படி இந்திய கடற்படையில் இணைக்கப்பட்டன. கோவா மாநிலத்தில் உள்ள ஐ.என்.எஸ். ஹன்சா கடற்படை தளத்தில் நடைபெற்ற சிறப்பு விழாவின்போது இந்திய பாதுகாப்புத் துறை அமைச்சர் ஏ.கே. அந்தோணி ரஷ்ய தயாரிப்பு மிக் 29 கே ரக போர்விமானங்களை கடற்படையில் இணைத்தார்.
ஆயுத அமைப்பு முறைகள்
thumb|ஏடன் வளைகுடாவில் கடற்கொள்ளைகளைக் குறைப்பதற்காக ஐஎன்எஸ் மைசூர் ஈடுபடுத்தப்பட்டுள்ளது. இந்தியக் கடற்படை நவீன தொழில் நுட்பங்களையும் ஆயுதங்களையும் பயன்படுத்துகிறது. இவற்றில் பெரும்பாலானவை வெளிநாடுகளிலிருந்து இறக்குமதி செய்யப்பட்டவை. மற்ற, பிரம்மோஸ் ஸூப்பர் ஸோனிக் கப்பல் ஏவுகணைகள் போன்றவை பாதுகாப்பு ஆராய்ச்சியில் குறிப்பிடத்தக்க இலக்கை அடைந்துள்ள ரஷ்யாவுடன் இணைந்து தயாரிக்கப்பட்டுள்ளன. இந்தியப் படைக்கப்பல்களின் இயக்கத்தில் உள்ள பாரக்-I விண்வெளி பாதுகாப்பு ஏவுகணையின் நீண்ட தொலைவு செலுத்தப்படக்கூடிய ,மேம்படுத்தப்பட்ட,பாரக்-II ஏவுகணை அமைப்பு முறையை இந்தியாவும் இஸ்ரேலும் இணைந்து உருவாக்கும் என்று அறிக்கைகள் வெளியாகியுள்ளன. இந்தியக் கடற்படையின் பெரும்பான்மையான முக்கிய கப்பல்களில் பாரக்-I பயன்படுத்தப்படுகிறது. இந்தியக் கடற்படையின் எதிரிகளைப் பின்னடையச் செய்யும் அணுசக்தி திறன், 350கிமீ செயல் எல்லை கொண்ட தனுஷ் பாலிஸ்டிக் ஏவுகணைகளுடன் செயல்படும் சுகன்யா வகை கப்பல்களைச் சார்ந்தே உள்ளது.
க்ளப் எஸ்எஸ்-என்-27 ஆகியவற்றை உள்ளிட்டு இந்தியாவிடம் பல வெளிநாட்டுத் தயாரிப்பான கப்பல் ஏவுகணை அமைப்பு முறைகள் உள்ளன. இந்தியாவின் சொந்தத் தயாரிப்பான நிர்பே கப்பல் ஏவுகணை அமைப்பு முறைகள் தற்போது உருவாக்கத்தில் உள்ளன. 700கிமீ (சில தகவல்கள் 1000 கிமீ என்று கூறுகின்றன) செயல் எல்லை கொண்ட (பெருங்கடல்) நீர்மூழ்கியிலிருந்து செலுத்தப்படும் பாலிஸ்டிக் ஏவுகணை (எஸ்எல்பிஎம்) சகாரிகா இந்திய முவ்விணை அணுசக்தியின் ஒரு பாகமாக உள்ளது. என்பிஒ மற்றும் டிஆர்டிஒவால் பிரம்மோஸியில் ஏற்றுக்கொள்ளப்பட்ட யாகோந்த் என்னும் கப்பல் தகர்க்கும் ஏவுகணை அமைப்பு முறை மற்றுமொரு வெற்றிகரமான நிகழ்வாகும். இந்த பிரம்மோஸ் இந்தியாவின் தேவைகளுக்கேற்ப வடிவமைக்கப்பட்டுள்ளது. இதில் பெரும்பான்மையாக, இந்திய-வடிவமைப்பில் உருவான பொருட்களும் தொழில் நுட்பங்களும் பயன்படுத்தப்பட்டுள்ளன; அவற்றுள் எரிசக்தியைக் கட்டுப்படுத்தும் அமைப்பு முறைகள், போக்குவரத்துக் கப்பல்களிலிருந்து செலுத்தப்படும், மற்றும் கப்பலிலிருந்து தாக்கும் அமைப்பு முறைகள் ஆகியவை அடங்கும். ஐஎன்எஸ் ராஜ்புட்(டி51)லிருந்து வெற்றிகரமாக சோதனைக்கு உள்ளாக்கப்பட்ட பிரம்மோஸ், நிலத்தில் துல்லியமாகத் தாக்கும் திறனை இந்தியக் கடற்படைக்கு அளித்துள்ளது.
மின்னணு சார் போர் நடவடிக்கைகள் மற்றும் அமைப்பு முறைகளின் மேலாண்மை
சங்க்ரஹா என்பது (பாதுகாப்பு ஆராய்ச்சி மற்றும் மேம்பாட்டு நிறுவனம்) (டிஆர்டிஒ) இந்தியக் கடற்படை ஆகியவை இணைந்து செயல்படுத்தும் ஒரு மின்னணுப் போர் நடவடிக்கைத் திட்டமாகும். இதில் அஜந்தா மற்றும் எல்லோரா போன்ற மின்னணுப் போர் நடவடிக்கை அணிவரிசைகளின் ஒரு குடும்பமே இருக்கிறது. மென் குரல் சேணளாவிகள்,அலை அதிர்வெண்ணின் விரை நெளிவு,துடிப்பை மறுபடி செய்யும் அலை அதிர்வெண்ணின் விரை நெளிவு,தாங்கிச் செல்லும் அலை போன்றவற்றை தடைசெய்தல், கண்டுபிடித்தல் மற்றும் பிரித்தல் போன்ற கடற்படையின் வெவ்வேறு விதமான தேவைகளுக்கு ஏற்றவாறு இவை பயன்படுத்தப்படுகின்றன. சிறு உலங்கு வானூர்திகள், வாகனங்கள், சிறு கப்பல்கள் போன்ற வேறுபட்ட தளங்களில் பயன்பாட்டிற்கு ஏற்றதாக ஒரு முன்மாதிரியான அணுகு நெறியை இந்த அமைப்பு முறைகள் கொண்டுள்ளன. சில தளங்கள் ஈஎஸ்எம் (மின்னணு ஆதரவு நடவடிக்கை) தவிர, ஈஸிஎம் எனப்படும் மின்னணுப் பதிலிறுப்பு நடவடிக்கைத் திறன்களையும் கொண்டுள்ளன. பல்வேறு அச்சுறுத்தல்களையும் ஒரே நேரத்தில் கையாள வல்ல பன்முக-கதிருமிழ் அணிவரிசை உருக்குலைத்திகள் போன்ற நவீன தொழில் நுட்பங்கள் இந்த அமைப்பு முறைகளில் ஈடுபடுத்தப்பட்டுள்ளன.
21ஆம் நூற்றாண்டின் சவால்களை எதிர்கொள்ள இந்தியக் கடற்படை தகவல் தொடர்பு தொழில் நுட்பத்தையும் சார்ந்துள்ளது. தள மத்திய விசை இயக்கத்திலிருந்து ஒரு வலைத்தள-மத்திய விசை இயக்க முறைமைக்கு மாறுவதற்காக இந்தியக் கடற்படை, கரையில் இருக்கும் தளங்கள் மற்றும் கப்பல்களை அதி-வேகத் தரவு வலைப்பின்னல்கள் மற்றும் செயற்கைகோள்கள் இணைப்பின் வழி ஒரு புதிய முறையைப் புகுத்துகிறது. இது செயற்பாட்டு முன்னுணர்வை அதிகரிக்க உதவும். இந்த வலைப்பின்னல் நேவி என்டர்பிரைஸ் வைட் நெட்வொர்க் (என்ஈடபிள்யூஎன்) என்று குறிப்பிடப்படுகிறது. இந்தியக் கடற்படை, மும்பையில் உள்ள கடற்படைக் கணினி பயன்பாட்டு நிறுவனத்தில் (நேவல் இன்ஸ்டிட்யூட் ஆஃப் கம்ப்யூட்டர் அப்ளிகேஷன்ஸ்- என்ஐசிஏ) தனது வீரர்கள் அனைவருக்கும் தகவல் தொடர்பு தொழில்நுட்பத்தில் பயிற்சி அளித்துள்ளது. தகவல் தொடர்பு தொழில்நுட்பம் மேலும் மேம்பட்ட பயிற்சி அளித்தல், பாவனைச் சூழல் நடவடிக்கைகளைப் பயன்படுத்துதல், படை மேலாண்மை மேம்பாடு, ஆகியவற்றிற்காகவும் பயன்படுத்தப்படுகிறது.
கடற்படை மேற்பார்வையீடு
இந்திய ஜனாதிபதிக்குத் தனது கடற்படையை மேற்பார்வையிடும் அதிகாரம் உண்டு; ஏனெனில், அவரே இந்திய ராணுவத்தின் முதன்மைத் தளபதி ஆவார். இத்தகைய ஜனாதிபதி இந்தியக் கடற்படையைப் மேற்பார்வையிடும் முதல் நிகழ்வானது டாக்டர் ராஜேந்திர பிரசாத் அவர்களால் 1953வது வருடம், அக்டோபர் மாதம் 10 அன்று மேற்கொள்ளப்பட்டது. ஜனாதிபதி மேற்பார்வையிடுவது என்பது வழக்கமாக ஜனாதிபதியின் பணிக்காலத்தில் ஒரு முறை நடைபெறுவதாகும். இதுவரை, ஒன்பது கடற்படை மேற்பார்வையிடுதல்கள் நடைபெற்றுள்ளன, அதில் மிக அண்மையிலானது ஜனாதிபதி டாக்டர் ஏபிஜே அப்துல் கலாம் அவர்கள் பிப்ரவரி 2006ஆம் ஆண்டில் மேற்பார்வையிட்டதாகும். நட்பின் பாலங்கள் என்ற பெயரில் இந்தியக் கடற்படை மும்பையில் 2001வது ஆண்டு, பிப்ரவரி மாதம் ஒரு சர்வதேசக் கடற்படை அணிவகுப்பையும் நடத்தியது. யூஎஸ் கடற்படையிலிருந்து இரண்டு கப்பல்களையும் உள்ளிட்டு,உலகெங்கிலும் உள்ள நட்புக் கடற்படைகளிலிருந்து பல கப்பல்கள் இதில் பங்கேற்றன.
இரண்டு ஆண்டுகளுக்கு ஒரு முறை இந்தியப் பெருங்கடற் பகுதியில் உள்ள கடற்படைகள் அந்தமான் நிக்கோபார் தீவுகளில் சந்திக்கின்றன, இந்த நிகழ்ச்சி மிலன் எனப்படுகிறது. (இதற்கு வடமொழியில் ஒன்று சேர்வது என்று பொருளாகும்).
கடற்படைப் பயிற்சிகளும் ஒத்துழைப்பும்
இந்தியா அடிக்கடி மற்ற நட்பு நாடுகளுடன் கப்பல் பயிற்சிகளை மேற்கொள்கிறது; பரஸ்பர இயக்கத்தை அதிகரிக்கவும், கூட்டுப் பாதுகாப்பு உறவுகளை பலப்படுத்தவும் இவ்வாறு வடிவமைக்கப் பட்டுள்ளது. ஃப்ரென்ச் கடற்படையுடன் வருணா, யூகேவின் ராயல் கடற்படையுடன் கொன்கன் , ரஷ்ய கடற்படையுடன் இந்திரா , யூஎஸ் கடற்படையுடன் மலபார் மற்றும் ரிபப்ளிக் ஆஃப் சிங்கப்பூர் கடற்படையுடன் ஸிம்பெக்ஸ் போன்ற இத்தகைய பயிற்சிகள் வருடத்திற்கொரு முறை மேற்கொள்ளப்படுகின்றன. 2003வது ஆண்டு, மக்கள் விடுதலை ராணுவக் கடற்படையுடனும் இந்தியக் கடற்படை பயிற்சிகளை மேற்கொண்டது; மேலும் கப்பல் அணிவகுப்பிற்காக தெற்கு சீனக்கடலுக்கு கப்பல்களையும் அனுப்பும். 2007வது ஆண்டு ட்ரோபெக்ஸ் (தியேட்டர்-லெவல் ரெடினெஸ் ஆபரேஷனல் எக்ஸர்சைஸஸ்) இந்தியக் கடற்படையால் நடத்தப்பட்டது, இச்சமயத்தில் இந்திய காலாட்படைக்கும் இந்திய விமானப்படைக்கும் ஆதரவளிக்கும் நோக்கத்தோடு நில மற்றும் வான் போர் ஒன்றை நடத்தும் கோட்பாடு ஒன்றையும் சோதித்துப் பார்த்தது. இந்தியப் பெருங்கடலை அடுத்து, பசிபிக் பெருங்கடலிலும் இந்தியா உறுதியாகத் தனது செல்வாக்கை உருவாக்கி வருகிறது. 2007வது வருடம், இந்தியா ஜப்பான் மெரிடைம் செல்ஃப்-டிஃபென்ஸ் ஃபோர்ஸ் மற்றும் யூஎஸ் கடற்படை ஆகியவற்றுடன் பசிஃபிக் பகுதியில் கப்பல் பயிற்சிகளை நடத்தியது; மேலும் ஆசிய-பசிஃபிக் பகுதியில் ஒருங்கிணைந்த கடற்படை ரோந்து சுற்றும் பணிக்காக ஜப்பானோடு 2008வது வருடம் அக்டோபர் மாதத்தில் ஒரு உடன்படிக்கையில் கையெழுத்திட்டது.
thumb|right|250px|மலபார் 2007ன்போது இந்தியக் கடற்படை விமானம் தாங்கிக் கப்பலான ஐஎன்எஸ் விராட்டிற்கு மேலாக அணிவகுத்துப் பறக்கும் இந்திய மற்றும் யூஎஸ் கடற்படைகளின் விமானங்கள் வியட்நாம், ஃபிலிப்பைன்ஸ் மற்றும் நியுசிலாந்து ஆகிய நாடுகளோடும் கப்பல் பயிற்சிகளை இந்தியா மேற்கொண்டுள்ளது. 2007வது ஆண்டு, இந்தியாவும் தென் கொரியாவும் வருடாந்திர கப்பல் பயிற்சிகளை மேற்கொள்ளத் திட்டமிட்டன; மேலும் தென் கொரியாவின் சர்வதேச கடற்படை அணிவகுப்பில் இந்தியா கலந்துகொண்டது. இதற்கும் மேலாக, இதர நட்பு நாடுகளுடன் குறிப்பாக ஜெர்மனி மற்றும் குவைத்,ஒமன், பஹ்ரெய்ன் மற்றும் சவுதி அரேபியா ஆகியவற்றையும் உள்ளிட்டு பெர்சிய வளைகுடாவின் அராபிய நாடுகள் ஆகியவற்றுடனான தனது ஒத்துழைப்பை இந்தியக் கடற்படை அதிகரித்து வருகிறது;. இந்தியா, இந்தியப் பெருங்கடலில் முதல் கடற்படை கருத்தரங்கு (ஐஓஎன்எஸ்) நடத்தியது. இந்தியப் பெருங்கடல் கரையில் அமைந்துள்ள அனைத்து நாடுகளும் பரஸ்பரம் இணக்கமானவற்றில் ஒத்துழைத்து அப்பகுதியின் பாதுகாப்பை மேம்படுத்துவதே இதன் நோக்கமாகும். சர்வதேச அரசியற் செயல் நயத்தில் இந்தியக் கடற்படையின் பயன்பாடு அதிகரித்து வருகிறது. 2000வது ஆண்டிலிருந்து, இந்திய படைக்கப்பல்கள் இஸ்ரேல், துருக்கி, எகிப்து, லிபியா, கிரீஸ், ஒமன், தாய்லாந்து, இந்தோனேசியா, ஆஸ்திரேலியா, நியுசிலாந்து, டோங்கா, தென் ஆப்பிரிக்கா, கென்யா, கதார், ஒமன், யுனைடெட் அராப் எமிரேட்ஸ், பஹ்ரெய்ன், குவைத் ஆகிய இடங்களில் உள்ள துறைமுகங்களுக்கு சென்று வந்துள்ளன; 2005-2007 ஆண்டுகளில் இவை பிற நாட்டுத் துறைமுகங்களுக்கும் வருகை புரிந்துள்ளன.
அட்லாண்டிக் கடலில் இந்தியக் கடற்படையின் முதல் பணியமர்வு 2009வது வருடம் நடைபெற்றது. இந்த பணியமர்வின் போது இந்தியக் கடற்படை ஃப்ரென்ச், ஜெர்மன், ரஷ்யன் மற்றும் பிரிட்டிஷ் கடற்படைகளோடு பயிற்சிகளை நடத்தும்.
ஆய்வுப்பயணம்
thumb|right|இந்தியக் கடற்படையில் கப்பலோட்டும் பயிற்சி கொடுக்கும் கப்பல் ஐஎன்எஸ் தரங்கிணி ஒன்று மட்டுமே. அது இந்தியாவின் சிறப்பான கடல்சார் சரித்திரத்தின் குறியீடு. இந்தியக் கடற்படை, முறையான கால இடைவெளிகளில் சாகச ஆய்வுப் பயணங்களை மேற்கொள்கிறது. 2003வது ஆண்டு ஜனவரி 23 அன்று ஒடிக்கொண்டேயிருக்கும் பயிற்சிக் கலமான ஐஎன்எஸ் தரங்கிணி, பிற நாடுகளுடன் நல்லுறவை மேம்படுத்தும் பொருட்டு உலகம் தழுவிய கப்பற் பயணத்தை மேற்கொண்டது; 18 நாடுகளில் 36 துறைமுகங்களுக்கு வருகை அளித்த பின்னர் மறு வருடத்தில் மே மாதம் இந்தியாவிற்குத் திரும்பியது. ஐஎன்எஸ் தரங்கிணி, லோகாயான் 07 என்னும் பத்து மாத கால கடற் பயணத்திற்குப் பின்னர் துறைமுகம் திரும்பியது. லெஃப்டினென்ட் கமாண்டர் எம்.எஸ்.கோஹ்லி என்பவர் எவரெஸ்ட் சிகரத்தின் முதல் பயணத்திற்கு 1965ஆம் ஆண்டில் இந்தியக் கடற்படையை நடத்திச் சென்றார்; மீண்டும் 2004வது வருடம் மே மாதம் இதைப் போன்ற ஒரு பயணத்தின் போது எவெரெஸ்ட் சிகரத்தின் மீது கடற்படையின் கொடி பறக்க விடப்பட்டது. மற்றொரு கடற்படைக் குழு, தொழில் நுட்ப ரீதியாக மிகவும் சவாலான வழித்தடமாக அமைந்துள்ள, எவரெஸ்டின் சிகரத்தின் வட முகத்தையும் வெற்றிகரமாகக் கடந்து மலையேறியது. உன்னத நீர்மூழ்கி பிரிவைச் சார்ந்த கமாண்டர் சத்யப்ரதா தாம் என்பவர் இந்தப் பயணத்தை நடத்தி சென்றார். கமாண்டர் தாம் ஒரு சர்வதேச அங்கீகாரம் பெற்ற மலையேறுபவர் ஆவார்; அவர் ஆல்ப்ஸ் மலைச் சிகரம், பாதகோனியா ஆகியவற்றை உள்ளிட்ட பல்வேறு மலைச் சிகரங்களில் ஏறியுள்ளார். இந்த குழுவின் சாதனைக்கு ஈடாக இன்று வரை வேறொன்றும் இல்லை. எவரெஸ்ட் சிகரத்தைத் தொடுவதற்கு ஒரு நீர்மூழ்கிக் கப்பல் வீரரை முதன் முதலாக அனுப்பியதும் கடற்படைதான்.
11 உறுப்பினர்களைக் கொண்ட ஒரு இந்தியக் கடற்படை குழு ஆர்க்டிக் துருவத்திற்கு ஒரு பயணத்தை மேற்கொண்டு வெற்றிகரமாக முடித்தது. அதற்குத் தம்மைத் தயார் செய்து கொள்ள, குழு உறுப்பினர்கள் முதலில் ஐஸ்லாந்துக்குச் சென்று, அங்குள்ள ஒரு சிகரத்தில் ஏற முயன்றனர். இந்தக்குழு அடுத்து கிழக்கு கிரீன்லாந்துக்குப் பறந்து சென்றது; அங்கு குலுசுக் மற்றும் அங்மஸாலிக் பகுதிகளில், குளிரால் உறைந்திருந்த பள்ளதாக்குகளில், எஸ்கிமோக்கள் பயன்படுத்தும் இனுயிட் படகுகளை அவர்கள் பயன்படுத்தினர். அவர்கள் ஆர்க்டிக் சர்க்கிள் பனிப்பாறைகளுக்கு எழுபது டிகிரி கோணத்தில் வடபுறமாகப் பயணம் செய்தனர். இந்தக்குழு பெயர் அறியப்படாத 11,000 அடி உயரமுள்ள சிகரம் ஒன்றைத் தொட்டு அதற்கு "இந்தியச் சிகரம்" என்று பெயரிட்டது.
இந்தியக் கடற்படையின் கொடி அன்டார்டிகாவில் 1981வது ஆண்டு முதன் முதலாகப் பறந்தது. 2006வது வருடம், இந்தியக் கடற்படை தென் துருவத்தினூடே பனியின் இடையே பனிக்கட்டைகள் கொண்டு பயணம் செய்து தனது தக்ஷிண் துருவ் பணித்திட்டத்தில் வெற்றியடைந்தது. இந்த சரித்திரப்புகழ் வாய்ந்த பயணத்தின் மூலம், அவர்கள் நிலவியலில் தென் துருவத்தில் பனியின் இடையே பயணம் செய்த முதல் ராணுவக் குழு என்ற சாதனையை உருவாக்கியுள்ளனர். மேலும், பத்து உறுப்பினர் கொண்ட குழுவில் மூவர்- பயணத்தின் தலைவர்- கமாண்டர் சத்யப்ரதா தாம், புகழ் வாய்ந்த மருத்துவர்கள் ராகேஷ் குமார் மற்றும் விகாஸ் குமார் ஆகியோர் உலகிலேயே இரண்டு துருவங்கள் மற்றும் எவரெஸ்ட் சிகரம் ஆகியவற்றை அடைந்த மிகச் சிலரில் தற்பொழுது உள்ளீடாகின்றனர். துருவங்களுக்கும் எவரெஸ்ட் சிகரத்திற்கும் சென்ற முதல் நிறுவனம் சார்ந்த அமைப்பு இந்தியக் கடற்படையே ஆகும். 'சாகர் பரிக்ரமா' என்று பெயரிட்டப்பட்ட, ஒரு உலக சுற்றுப்பயணம் ஒற்றை ஆளாக கமாண்டர் திலீப் தாண்டே என்பவரால் மேற்கொள்ளப்படுகிறது.
மேற்கொள்ளப்பட்டு வரும் விரிவாக்கங்கள்
இந்தியா 2004வது வருடத்தில், யூஎஸ் $1.5 பில்லியனுக்கு நிகரான தொகைக்கு அட்மிரல் கோர்ஷ்கோவ் என்னும் ரஷ்ய விமானம் தாங்கிக் கப்பலை வாங்கியது. இதை மறு சீரமைப்பு செய்ய மேலும் யூஎஸ் $1.5 பில்லியன் செலவாகும்; அதன் பின்னர் அது 2012வது வருடம் ஐஎன்எஸ் விக்ரமாதித்யா என்னும் பெயருடன் இந்தியக் கடற்படையில் இணையும். மேலும் கூடுதலாக, 12 ஒரிருக்கை உடைய எம்ஐஜி-29கே மற்றும் இரு இருக்கைகள் கொண்ட எம்ஐஜி-29கேயூபி விமானங்கள் நான்கு, தாக்கும் மற்றும் உளவு நீர்மூழ்கிகளைத் தகர்க்கும் உலங்கு வானூர்திகளான காமோவ்-31 ஆறு, விமான ஒட்டிகளுக்கும் தொழில்நுட்ப பணியாளர்களுக்கும் பயிற்சி, உபரி பாகங்களும் பாவனை இயந்திரங்களும் தருவித்தல், மற்றும் இந்தியக் கடற்படை நிறுவல் மற்றும் பராமரிப்புப் பணி வசதிகள் இவையனைத்தும் யூஎஸ் $700 மில்லியன் செலவில் மேற்கொள்ளப்பட உள்ளன. இந்த மேம்பாட்டுப் பணிகளில், 14.3 டிகிரி பனிச்சறுக்கலுக்கு வழி ஏற்படுத்துவதற்காக சரக்கு ஏந்தி செல்லும் மேல் தளத்திலிருந்து ஏவுகணைகளை அப்புறப்படுத்துவதும் அடங்கும். 2009வது ஆண்டில், இந்தியக் கடற்படைக்கு எம்ஐஜி-29கள் வழங்கப்படும். 2007வது வருடம் ஏப்ரல் மாதம் இந்தியா $800 மில்லியன் செலவில் 40,000 டன் விக்ராந்த் வகை விமானம் தாங்கும் கப்பலை உருவாக்கத் தொடங்கியது; இது நேவல் எல்சிஏ, எம்ஐஜி-29கே, மற்றும் ஸீ ஹாரியர் காம்பட் விமானம், ஆகியவற்றுடன் ஹெச்ஏஎல் துருவ், கேஏ-31 மற்றும் ஸீ கிங் எம்கே.42 உலங்கு வானூர்திகள் ஆகியவற்றையும் உள்ளிட்டு 30 விமானங்கள் இயக்கும் ஒரு கட்டமைப்பாக உருவாக்கப்படுகிறது. நான்கு விசையாழிப் பொறி இயந்திரங்கள் கப்பலுக்குத் தேவையான சக்தியை அளிக்கும். மாநில அரசு நிறுவனமான கொச்சின் ஷிப்யார்ட் லிமிடெட் டால் கட்டப்படும் இந்தப் பொதி ஊர்தி 2012-13வது ஆண்டில் கடற்படையுடன் இணையும். இந்த விமானம் தாங்கிக் கப்பல் 2011வது வருடம் இயக்கப் பெறலாம் என்று இந்திய ராணுவத்திற்கான இணை அமைச்சர், பல்லம் ராஜூ 2006வது வருடம் செப்டம்பர் மாதம் கூறினார். உள்நாட்டிலேயே மேலும் அதிக விமானம் தாங்கிக் கப்பல்களை உருவாக்கத் திட்டங்கள் உள்ளன.
தற்பொழுது இந்தியக் கடற்படை விரைவான விரிவாக்கம் மற்றும் நவீனமாக்கல் ஆகியவற்றை மேற்கொண்டுள்ளது. மேலும், மூன்று 1135.6 வகைப் போர்க்கப்பல்கள் கட்டுவதற்காக ரஷ்யாவின் கலினிங்கிராட்டில் உள்ள யாந்தர் என்னும் தொழிற்சாலைக்கு யூஎஸ் $1.56 பில்லியன் வழங்கப்பட்டுள்ளது. இதன் அதிக விலைக்கான காரணம், பிரம்மோஸ் போன்ற அதி நவீன கப்பல் ஏவுகணைகள்தாம். மேலும் கூடுதலாக எட்டு போர்க்கப்பல்கள் பெறுவதற்கு இந்தியக் கடற்படைக்கு அனுமதி வழங்கப்பட்டுள்ளது.
எதிர்கால வாய்ப்புகள்
2008 தொடங்கி 2013வது ஆண்டு வரை, இந்தியா தனது ராணுவ நவீனமயமாக்கலுக்காக யூஎஸ்$40 பில்லியன் செலவழிக்கும் என்று எதிர்பார்க்கப்படுகிறது. இதில் பெரும்பாலும் இந்தியக் கடற்படைக்காக வாங்கப்படுபவையே. மூன்றாவது விமானம் தாங்கிக் கப்பலிற்கான பணியாக்கம் 2010வது ஆண்டு துவங்கும், அது 2017வது வருடம் கடற்படையில் இணைக்கப்படும். ஏழு 17ஏ தொழிற்திட்டப் பிரிவு போர்க்கப்பல்களுக்கு அனுப்பாணை அளிக்கப்பட்டுள்ளது. தற்சமயம், தனது நீர்மூழ்கிப் படையை விரிவுபடுத்துவதில் இந்தியா கவனம் செலுத்துகிறது. மேலும், மனிதரற்று நீருக்கடியில் இயங்கும் வாகனம் (யூயூவி) போன்ற புதிய தொழில் நுட்பங்களும் இந்தியக் கடற்படைக்காக உருவாக்கப்பட்டு வருகின்றன.
தொழிற்திட்டம் 75 என்பதன் ஒரு பகுதியாக ஆறு ஸ்கார்பீன் நீர்மூழ்கிகள் தயாரிக்க அனுப்பாணை வழங்கப்பட்டுள்ளது; இதை அடுத்து இந்தியக் கடற்படை தற்பொழுது அடுத்த தலைமுறை நீர்மூழ்கிகள் ஆறினை வாங்குவதற்கு 30,000 கோடி மதிப்புடைய திட்டம் ஒன்றை உருவாக்கவுள்ளது. இந்தியாவில் 75I தொழிற்திட்டத்தின் கீழ் உருவாக்கப்பட்ட இந்த ஆறு டீசல்-மின்சக்தி நீர்மூழ்கிகள், காற்றை-நம்பியிராத உந்துசக்தி கொண்டவையாக இருக்கும்; இவற்றின் இயக்கத்திறனை இது மேம்படுத்தும்; மேலும் அதிக அளவில் மறைபொருள் கொண்டவையாய், நிலத்தில் தாக்கும் திறன் கொண்டு எதிர்காலத் தொழில் நுட்பங்களையும் புகுத்த வல்லனவாக இருக்கும். ரோஸோபோரோனெக்ஸ்போர்ட், ஃப்ரென்ச்(ஆர்மரிஸ்), ஹெச்டிடபிள்யூ மற்றும் இதர நிறுவனங்களுக்கும் ஆர்எஃப்ஐக்கள் வழங்கப்பட்டு விட்டன, இரண்டு சுற்று பேச்சு வார்த்தைகளும் முடிவடைந்து விட்டன. 2008வது வருட இறுதியில் அல்லது 2009வது வருடத் துவக்கத்தில் ஆர்எஃப்பி அல்லது உலகளாவிய ஒப்பந்தப்புள்ளி வழங்கப்படும்.
2008வது வருடம் ஜூலை மாதம் 11 அன்று நீர்மூழ்கிகளுக்கு எதிரான போர் நடவடிக்கை(ஏஎஸ்டபிள்யூ) திறனுள்ள ஆறு எம்ஆர்எம்ஆர் விமானங்களுக்கான ஆர்எஃப்பி (முன் மொழிதலுக்கான வேண்டுகோள்) இத்தாலிய அலேனியா ஏரோனாடிக்காவின் ஏடிஆர்-72-500எம்பி விமானம், பிரேசிலின் எம்ப்ரேயர் பீ-99, ஃப்ரென்ச் டஸால்ட்'ஸ் ஃபால்கான் 900டிஎக்ஸ் மற்றும் ரஷ்ய ஆன்டோனோவ்-72பீ ஆகியவற்றிற்கு வழங்கப்பட்டிருக்கிறது. இந்த ஒப்பந்தங்கள் 2009வது வருடம் ஜூன் மாதம் கையெழுத்தாகும் என்றும் 2012வது வருடம் பூர்த்தி செய்யப்படும் என்றும் எதிர்பார்க்கப்படுகிறது. இந்த ஒப்பந்தத்தின் மதிப்பு 1,600 கோடி ரூபாய் என்று கணக்கிடப்பட்டுள்ளது. மேலும், அதிக யூஏவிக்களைத் தருவிப்பதற்கு கடற்படை திட்டமிடுகிறது. சேடக் உலங்கு வானூர்திகளைக் கப்பலிலிருந்து இயக்கப்படக்கூடிய மனிதரற்ற யூஏவிக்களாக மாற்றியமைக்கும் இந்தியா-இஸ்ரேலின் கூட்டுமுயற்சி உறுதியாக முன்னேறி வருகிறது. இவை அனைத்தும், விண்வெளி-சார்ந்த உளவு அமைப்பு முறைமைகளுடன் இணைக்கப்படும். 2009வது வருடம் ஜனவரி 13 அன்று, மிதமான செயல் தொலைவு உள்ள ஆறு கரையோர உளவு விமானங்களுக்காக (எம்ஆர்எம்ஆர்) இந்தியா ஆர்எஃப்பிக்களை வழங்கியுள்ளது. இந்தப் புதிய விமானங்கள் முதிர் நிலை அடைந்து விட்ட 10 ஐலேண்டர் விமானங்களை இயக்க நிலையிலிருந்து அகற்றும், மற்றும் இவை வான்வழி முன்னெச்சரிக்கை அமைப்பு ஒன்றையும் கொண்டிருக்கும். வானில் முன்னறிவிப்பு செய்யும் அமைப்பு முறை அற்ற ஆறு எம்ஆர்எம்ஆர்களும் இந்தியக் கரைக் காவற்படைக்கு தேவைப்படுகின்றன. இந்த எம்ஆர்எம்ஆர்களில் 500 நாட்டிக்கல் மைல்கள் செயல் தொலைவும் ஆறு மணி நேரம் தொடர்ந்து பணி மேற்கொள்ளும் திறனும் இருத்தல் அவசியம். இத்திட்டத்தில் ஈடுபட போட்டியில் உள்ள விமானங்களில் போயிங்கின் பீ-8Iன் மாறுபட்ட வடிவம், மற்றும் அநேகமாக டர்போப்ராப் ஏடி ஆர்-72எம்பி, ஈட்ஸ் சி-295, டஸால்ட்'ஸ் ஃபால்கான் 900எம்பிஏம் மற்றும் எம்ப்ரேயர் பீ-99ஏ தளங்கள் ஆகியவை அடங்கும். கரைக் காவற்படையின் ஆர்எஃப்பிக்கான முயற்சியில் ஏடிஆர்-42எம்பி, சி-295 அல்லது சிஎன்-235எம்பி ஆகியவை இருக்கலாம்.
16 நவீன பலச் செயல் திறன் கொண்ட உலங்கு வானூர்திகளை வாங்குவதற்காக அகஸ்டாவெஸ்ட்லாண்ட், ஈட்ஸ் மற்றும் ஸிகோர்ஸ்கி ஆகியவற்றிற்குக் கடற்படை ஒப்பந்தப் புள்ளியை வழங்கியுள்ளது. இந்த அனுப்பாணை 60 உலங்கு வானூர்திகளுக்காக அதிகரிக்கவுள்ளது. இந்த உலங்கு வானூர்திகள், கப்பல் ஏவுகணைகள் மற்றும் வெடிகுண்டு வீசும் நீர்மூழ்கிகளும் உள்ளிட்ட, கப்பல் தகர்க்கும் மற்றும் நீர்மூழ்கிகளுக்கு எதிராகச் செயல்படும் போர்க் கருவிகளைக் கொண்டிருக்கும். மேலும் இவை வானில் செல்லும் பொழுதே எரிவாயு நிரப்பிக் கொள்ளக்கூடிய திறன் கொண்டவையாகவும் இருக்கும். இந்த வகைக் கப்பல்கள் நீர் மற்றும் நில தளங்கள் ஆகிய இரண்டிலிருந்தும் இயக்கப்படும்.
தற்பொழுது இயக்கத்தில் உள்ள பாண்டிச்சேரி வகை பெருங்கடல் கண்ணியகற்றிகளுக்கு மாற்றாக எட்டு கண்ணியகற்றிக் கப்பல்களுக்கான (எம்சிஎம்விக்கள்) விலை குறிப்பீடுகள் வெளியிடப்பட்டுள்ளன.
இந்த ஏலத்தில் ப்ரான்ஸ் நாட்டு டிசிஎன் இண்டர்நேஷனல், இத்தாலி நாட்டு ஃபின்கான்டியெரி, ஸ்பெயின் நாட்டு இஸார், தென் கொரியாவின் காங்னாம் ஷிப்பில்டிங் கம்பெனி மற்றும் யூஎஸ்ஸின் நார்த்ராப் கிரன்மேன் ஆகியவற்றிற்கு அழைப்பு விடுக்கப்பட்டுள்ளது. தொழில்நுட்ப இடமாற்றத்தின் மூலம் இவற்றில் ஆறு விமானங்கள் கோவா கப்பல் கட்டுந்துறையில் உருவாக்கப்படும்.
அண்மைக் காலமாக மேற்கொள்ளப்பட்டு வரும் திறன் கூட்டுதல், புதியன இணைத்தல் ஆகியவற்றால் இந்தியக் கடற்படை விரைவில் நீல-நீர் கடற்படையாக மாறி விடும் என்று தனிப்பட்ட பகுப்பாய்வாளர்கள் எதிர்பார்க்கின்றனர். இந்தியக் கடற்படை ஏற்கனவே அதன் பகுதியில் மிக சக்தி வாய்ந்ததாக இருக்கிறது; மேலும் எதிர்காலத்தில் இதன் திறன்கள் அதிகரிப்பதால் இந்தியப் பெருங்கடலில் கிழக்கு ஆப்பிரிக்காவிலிருந்து ஆஸ்திரேலியா வரை உள்ள கரையோரப் பகுதியை கட்டுப்படுத்துவதை இது இலக்காகக் கொண்டுள்ளது. விமானம் தாங்கிக் கப்பல்களை வழக்கமான முறையாக இயக்கும் ஒரே ஆசியக் கடற்படை இந்தியக் கடற்படையே. இதன் நோக்கம், மொத்தம் மூன்று விமானம் தாங்கிக் கப்பல்களை அடைவது; இவற்றில், போர் குழுக்களில் உள்ள பொதி ஊர்திகள் இரண்டும், கூடுதலாக, விமானம் தாங்கிக் கப்பல் ஒன்றும் இருக்கும். இந்தச் சீரமைப்பின் விளைவாக இந்தியா நீல-நிறக் கடற்படை இயக்கும் நாடாகத் திகழும்.
அண்மையில் வெளியான ஒரு செயற்திட்ட வரைவு ஆறு விமானம் தாங்கிக் கப்பல்கள் கொண்ட நீல-நிற கடற்படையாக இந்தியா திகழ்வதை நீண்ட காலத்திற்கான இலக்கு என்று தெரிவித்துள்ளது.
புற இணைப்புகள்
பகுப்பு:இந்தியக் கடற்படை பகுப்பு:கூகுள் தமிழாக்கம்-இந்தியா பகுப்பு:இந்திய பாதுகாப்பு அமைச்சகம்
கண்ணா நலமா
கண்ணா நலமா 1972 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் ஜெமினி கணேசன், ஜெயந்தி மற்றும் பலரும் நடித்துள்ளனர்.
வெளி இணைப்புகள்
பகுப்பு:1972 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள்
ஏமப்பள்ளி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மேலமங்கலம் ஊராட்சி, சிவகங்கை
மேலமங்கலம் ஊராட்சி (Melamangalam Gram Panchayat), தமிழ்நாட்டின் சிவகங்கை மாவட்டத்தில் உள்ள காளையார்கோயில் வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3091 ஆகும். இவர்களில் பெண்கள் 1717 பேரும் ஆண்கள் 1374 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எரலூர் ஊராட்சி
எரலூர் ஊராட்சி (Eralur Gram Panchayat), தமிழ்நாட்டின் விழுப்புரம் மாவட்டத்தில் உள்ள திருவெண்ணெய்நல்லூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1047 ஆகும். இவர்களில் பெண்கள் 519 பேரும் ஆண்கள் 528 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மாதவரம் மண்டலம் (சென்னை மாநகராட்சி)
மாதவரம் வட்டம், தமிழ்நாட்டின் திருவள்ளூர் மாவட்டத்தில் உள்ள வட்டங்களில் ஒன்றாக இருந்தது. புழல் மற்றும் மாதவரம் என இரண்டு உள்வட்டங்களும், 25 வருவாய் கிராமங்களும் கொண்டிருந்தது. இதில் மாதவரம் உள்வட்டத்தின் 9 வருவாய் கிராமங்கள் சென்னை மாநகராட்சியுடன் இணைக்கப்பட்டது.
பெருநகர சென்னை மாநகராட்சியை விரிவாக்கம் செய்த போது மாதவரம் உள்வட்டத்தின் மாதவரம் 1, மாதவரம் 2, மாத்தூர், மஞ்சம்பாக்கம், கொசப்பூர், புத்தகரம், செங்குன்றம், கதிர்வேடு மற்றும் சூரப்பட்டு என 9 வருவாய் கிராமங்களை சென்னை மாநகராட்சியின் மாதவரம் மண்டல எண் 3-இல் இணைக்கப்பட்டது. மாதவரம் மண்டலத்தில் வார்டு எண்கள் 22 – 33 வரை உள்ளது.
மேற்கோள்கள்
பகுப்பு:சென்னை பகுப்பு:சென்னை சுற்றுப் பகுதிகள் பகுப்பு:சென்னை மாவட்டம்
செருமேனியம் டெட்ராகுளோரைடு
thumb| ஒரு ஸ்லெங்க் குழாயில் புதிதாக வடிகட்டிய செருமேனியம் டெட்ராகுளோரைடு. செருமேனியம் டெட்ராகுளோரைடு (Germanium tetrachloride) என்பது ஒரு நிறமற்ற, ஒரு விசித்திரமான, அமில வாசனையுடன் கூடிய திரவமாகும். சுத்திகரிக்கப்பட்ட செருமேனியம் உலோக உற்பத்தியில் இது ஒரு இடைநிலைப் பொருளாக பயன்படுத்தப்படுகிறது. சமீபத்திய ஆண்டுகளில், ஒளியிழை உற்பத்திக்கான காரணியாக GeCl4 பயன்பாடு கணிசமாக அதிகரித்துள்ளது.
தயாரிப்பு
செருமேனியத்தின் பெரும்பாலான வணிகரீதியான உற்பத்தி துத்தநாகம் மற்றும் செப்பு-தாது ஊது உலைகளின் புகை-போக்கிகளின் தூசுக்களை வினைக்குட்படுத்தி தயாரிப்பதாகும். இருப்பினும், விட்ரெய்ன் எனப்படும் சில வகையான நிலக்கரியை எரிப்பதில் இருந்து கிடைக்கும் சாம்பலில் ஒரு குறிப்பிடத்தக்க மூலப்பொருள் காணப்படுகிறது. செருமேனியம் டெட்ராகுளோரைடு என்பது செருமேனியம் உலோகம் அல்லது அதன் ஆக்சைடு (GeO2) சுத்திகரிப்பதற்கான ஒரு இடைநிலைப் பொருள் ஆகும்.
மேற்கோள்கள்
பகுப்பு:அலோக ஆலைடுகள் பகுப்பு:உலோக ஆலைடுகள் பகுப்பு:குளோரைடுகள் பகுப்பு:செருமேனியம் சேர்மங்கள் பகுப்பு:Articles without KEGG source பகுப்பு:Articles without EBI source
பல்கலைக்கழக மானியக் குழு (இந்தியா)
இந்தியாவின் பல்கலைக்கழக மானியக் குழு (University Grants Commission) இந்தியாவின் பல்கலைக்கழகக் கல்வியினை ஒருங்கிணைக்கவும், மேற்பார்வையிடவும், தரக்கட்டுப்பாடு செய்யவும் உருவாக்கப்பட்ட ஒரு அமைப்பாகும். 1956 ஆம் ஆண்டு இந்திய நடுவண் அரசால் நிறுவப்பட்ட சட்டரிதியான அமைப்பாகும். இந்தியப் பல்கலைக்கழகங்களுக்கு ஏற்பு வழங்குதல், அரசு பல்கலைக்கழங்களுக்கு நிதி மானியங்கள் வழங்குதல் போன்ற பணிகளை மேற்கொள்கிறது. தில்லியில் தலைமையகத்தைக் கொண்டுள்ள இதற்கு புனே, போபால், கொல்கத்தா, ஐதராபாத்து, கௌகாத்தி, பெங்களூரு ஆகிய நகரங்களில் துணை அலுவலகங்கள் உள்ளன.
வரலாறு
கல்விக்கான மத்திய ஆலோசனைக்குழு இந்தியாவில் போருக்கு பின்னர் ஏற்பட்ட கல்வி வளர்ச்சியைப் பற்றி 1944 ல் அளித்த அறிக்கை ( சார்ஜியன்ட் அறிக்கை) பல்கலைக் கழக மான்ய குழு அமைக்க பரிந்துரை செய்தது. முதன் முதலில் 1945 ஆம் ஆண்டு அலிகார்க்,பனாரஸ் மற்றும் டெல்லி மத்திய பல்கலைக்கழகங்களை மேற்பார்வையிட பல்கலைக்கழக மான்யக் குழு அமைக்கப்பட்டது. 1947 ஆம் ஆண்டு முதல் அப்போது இருந்த அனைத்து பல்கலைக்கழகங்களுக்கும் விரிவாக்கப்பட்டது. சுதந்திரத்திற்குப் பின்னர் சர்வபள்ளி ராதா கிருஷ்ணன் அவர்களை தலைவராக நியமித்து 1948 ஆம் ஆண்டு பல்கலைக் கழக கல்விக்குழு அமைக்கப்பட்டது. அக்குழு இங்கிலாந்து பல்கலைக்கழக மான்யக் குழு மாதிரி வடிவில் ஒரு முழு நேர தலைவராகவும் மற்றும் சிறந்த கல்வியாளர்களை உறுப்பினராகவும் கொண்டு அமைக்கலாம் என பரிந்துரை செய்தது. 1952 ஆம் ஆண்டு மத்திய அரசாங்கம் அனைத்து பல்கலைக்கழகங்கள் மற்றும் உயர் கல்வி நிறுவனங்களுக்கான பொது நிதி உதவிகளை இனிமேல் பல்கலைக் கழக மான்யக் குழுவின் முலம் தான் கொடுக்கப்பட வேண்டும் என முடிவெடுத்தது. அதன் தொடர்ச்சியாக அப்போதயை மத்திய கல்வி, இயற்கை வளங்கள் மற்றும் விஞ்ஞான ஆராய்ச்சி அமைச்சர் மொலானா அபுல் காலம் அசாத் அவர்களால் டிசம்பர் 28 1953 அன்று முறையாக தொடங்கி வைக்கப்பட்டது. 1956ஆம் ஆண்டு இந்திய அரசாங்கம் பராளுமன்றத்தில் பல்கலைக்கழக மான்யக்குழு சட்டம், 1956 இயற்றி முறைப்படுத்தியது. 1994 மற்றும் 1995-ல் புனே, ஐதராபாத்து, கொல்கத்தா, போபால், குவகாத்தி மற்றும் பெங்களூரில் ஆறு மண்டல மையங்களை அமைத்து தன் செயல்பாடுகளை பரவலாக்கியது. பல்கலைக்கழக மானியக்குழுவின் தலைமை அலுவலகம் புது தில்லியில் உள்ள பகதூர் சா ஜாபர் மார்க்கில் அமைந்துள்ளது. மேலும் இரண்டு கூடுதல் பணியகங்கள் 35, பெரோசு சா சாலை மற்றும் தில்லி பல்கலைக்கழகத்தின் தெற்கு வளாகத்தில் செயல்படுகின்றன. திசம்பர் 2015-ல் இந்திய அரசாங்கம் பல்கலைக்கழக மானியக்குழுவின் கீழ் தேசிய நிறுவன தரவரிசை கட்டமைப்பை அமைத்தது. இது ஏப்ரல் 2016க்குள் அனைத்து கல்வி நிறுவனங்களையும் தரவரிசைப்படுத்தும் நோக்கத்துடன் துவக்கப்பட்டது. பிப்ரவரி 2022-ல் எம் ஜகதேஷ் குமார் பல்கலைக்கழக மானியக் குழுவின் தலைவராக நியமிக்கப்பட்டார். இவர் இந்திய தொழில்நுட்பக் கழகம் தில்லியின் மின் பொறியியல் துறையின் பேராசிரியராகவும், ஜவகர்லால் நேரு பல்கலைக்கழகத்தின் முன்னாள் துணைவேந்தராக்வும் பணியாற்றியவர் ஆவார்.
பல்கலைக்கழகங்களின் வகைகள்
பல்கலைக்கழக மானியக் குழுவினால் கட்டுப்படுத்தப்படும் பல்கலைக்கழகங்களின் வகைகள் பின்வருமாறு:
மத்திய பல்கலைக்கழகங்கள், அல்லது யூனியன் பல்கலைக்கழகங்கள்
பாராளுமன்றத்தின் ஒரு செயலால் நிறுவப்பட்டுள்ளன, இவை கல்வி அமைச்சின் உயர் கல்வித் துறையின் கீழ் உள்ளன. 12 டிசம்பர் 2018 நிலவரப்படி, யுஜிசி வெளியிட்டுள்ள மத்திய பல்கலைக்கழகங்களின் பட்டியலில் 49 மத்திய பல்கலைக்கழகங்கள் உள்ளன.
மாநில பல்கலைக்கழகங்கள்
இந்தியாவின் ஒவ்வொரு மாநிலங்கள் மற்றும் பிரதேசங்களின் அரசுகளினால் நடத்தப்படுகின்றன. இவை பொதுவாக அந்தந்த அரசின் சட்டமன்ற சட்டத்தால் நிறுவப்படுகின்றன. 6 அக்டோபர் 2017 நிலவரப்படி, யுஜிசி 370 மாநில பல்கலைக்கழகங்களை பட்டியலிடுகிறது. யுஜிசியால் பட்டியலிடப்பட்ட மிகப் பழமையான பல்கலைக்கழகம் நிறுவனப்பட்ட நாள் 1857ஆம் ஆண்டாகும். பழமையான பல்கலைக்கழகங்களாக, மும்பை பல்கலைக்கழகம், சென்னைப் பல்கலைக்கழகம் மற்றும் கல்கத்தா பல்கலைக்கழகம் உள்ளன. பெரும்பாலான மாநில பல்கலைக்கழகங்கள், பல இணைவுற்றப் கல்லூரிகளை நிர்வகிக்கும் பல்கலைக்கழகங்களாக உள்ளன. பல பல்கலைக்கழகங்கள் மிகச் சிறிய நகரங்களிலும் அமைந்துள்ளன. இவை பொதுவாக இளங்கலை படிப்புகளை வழங்குகின்றன. ஆனால் முதுகலை படிப்புகளையும் வழங்கக்கூடும். மேலும் நிறுவப்பட்ட கல்லூரிகள் முனைவர் பட்ட ஆய்வினை இணைவுப்பெற்ற பல்கலைக்கழகத்தின் ஒப்புதலுடன் சில துறைகளில் வழங்குகின்றன.
நிகர்நிலைப் பல்கலைக்கழகங்கள்
கருதப்படும் பல்கலைக்கழகம், அல்லது "பல்கலைக்கழகமாக கருதப்படுகிறது" என்பது யுஜிசியின் ஆலோசனையின் பேரில் உயர் கல்வித் துறையால் யுஜிசி சட்டத்தின் பிரிவு 3இன் கீழ் வழங்கப்பட்ட சுயாட்சியின் நிலை. 6 அக்டோபர் 2017 நிலவரப்படி, யுஜிசி 123 நிகர்நிலை பல்கலைக்கழகங்கள் உள்ளதாகப் பட்டியலிடுகிறது. இந்த பட்டியலின் படி, பல்கலைக்கழக தகுதி வழங்கப்பட்ட முதல் நிறுவனம் பெங்களூரில் உள்ள, இந்திய அறிவியல் நிறுவனம் ஆகும். இதற்கு 12 மே 1958 அன்று இந்த தகுதியினை வழங்கியது.
தனியார் பல்கலைக்கழகங்கள்
யுஜிசியால் அங்கீகரிக்கப்பட்டுள்ளன. இத்தகையப் பல்கலைக்கழகங்கல் பட்டங்களை வழங்க முடியும். ஆனால் அவர்கள் வளாகத்திற்கு வெளியே இணைந்த கல்லூரிகளை வைத்திருக்க அனுமதிக்கப்படுவதில்லை. 6 அக்டோபர் 2017 நிலவரப்படி, தனியார் பல்கலைக்கழகங்களின் எண்ணிக்கை 282 ஆகும்.
இந்தியாவில் இயங்கும் 24 போலி பல்கலைக்கழகங்களின் பட்டியலையும் பல்கலைக்கழக மானிய ஆணையம் (யுஜிசி) வெளியிட்டுள்ளது. யுஜிசி சட்டத்திற்கு முரணாக செயல்படும் இந்த 24 சுய-நிதி, அங்கீகரிக்கப்படாத நிறுவனங்கள் போலியானவை என்று அறிவிக்கப்பட்டுள்ளன. மேலும் அவை எந்த பட்டங்களையும் வழங்க உரிமை இல்லை என்று யுஜிசி கூறியுள்ளது.
வெளி இணைப்புகள்
பகுப்பு:இந்தியாவில் கல்வி பகுப்பு:இந்திய அரசு அமைப்புகள் பகுப்பு:இந்திய ஆணைக்குழுக்கள் பகுப்பு:இந்திய ஒழுங்குமுறை அமைப்புகள் பகுப்பு:இந்தியக் கல்வி அமைச்சகம்
திவேர் மாகாணம்
திவேர் மாகாணம் (Tver Oblast, Тверска́я о́бласть, துவெர்ஸ்கயா ஓப்லஸ்த்) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் ஆட்சி மையம் துவெர் நகரம். 2010 ஆம் ஆண்டின் மக்கள்தொகை கணக்கெடுப்பின்படி இப்பகுதியின் மக்கள்தொகை 1,353,392 (2010 கணக்கெடுப்பு). 1935 முதல் 1990 வரை, இது கலினின் ஒப்லாஸ்து (Калининская область) என அறியப்பட்டுவந்தது. திவேர் மாகாணம் உருசியாவில் சுற்றுலாப் பயணிகளை ஈர்க்கக்கூடிய வட்டாரங்களில் ஒன்று ஆகும். இங்கு பல வரலாற்று சிறப்புமிக்க நகரங்கள் உள்ளன.
புவியியல்
திவேர் மாகாணம் கிழக்கு ஐரோப்பிய சமவெளியின் மத்திய பகுதியின் மேற்கில் அமைந்துள்ளது. இது வடக்கில் இருந்து தெற்காக 260 கிலோ மீட்டரும், மேற்கிலும் இருந்து கிழக்காக 450 கி.மீ நீண்டுள்ளது. இதன் எல்லைகளாக யாரோசிலாவ் மாகாணம், வோல்க்தா ஒப்லாசுது,  நாவ்கராட் ஓப்லாஸ்து ஆகியவை வடக்கிலும்,  மாஸ்கோ ஓப்லஸ்து மற்றும் ஸ்மோலென்ஸ்க் ஓப்லாஸ்து ஆகியவை தெற்கிலும், பிஸ்கோவ் ஒப்லாஸ்து மேற்கிலும் அமைந்துள்ளன.
இயற்கை வளங்கள்
இந்த ஒப்லாசுதுவில் கனிமவளங்கள் கண்டுபிடிக்கப்பட்டுள்ளன. இவை முதன்மையாக பண்டைய கடல்கள், ஏரிகள், சதுப்பு நிலங்கள் போன்றவற்றில் உள்ளன. தொழில்துறைக்கு முதன்மையாகத் தேவைப்படும் கனிமங்களான பழுப்பு நிலக்கரி மாஸ்கோ நிலக்கரி படுகையில் உள்ளன. 1948 இல் இருந்து 1996 வரை சுமார் 21 மில்லியன் டன் நிலக்கரி அகழப்பட்டது. மிகப் பரந்த அளவில் ஆற்றல்வாய்ந்த நிலக்கரி 15.4 பில்லியன் மீ³ கன அளவு நிலக்கரி இருப்பு உள்ளதாக மதிப்பிடப்பட்டுள்ளது.
மக்கள் வகைப்பாடு
ஒப்லாசுது மக்கள் தொகை: 1,353,392 ( 2010 கணக்கெடுப்பு ); 1,471,459 ( 2002 மக்கள் தொகை கணக்கெடுப்பு );  1,670,117 ( 1989 மக்கள் தொகை கணக்கெடுப்பு .)
2009 - 1.55 | 2010 - 1.52 | 2011 - 1.54 | 2012 - 1.65 | 2013 - 1.64 | 2014 - 1.66 (எதிர்பார்ப்பு)
உருசிய நிர்வாக தரவுத்தளங்களில் பதிவு செய்துள்ள 99.260 மக்கள் தங்களது இனம் குறித்து தெரிவிக்கவில்லை.
சமயம்
2012 ஆண்டு மேற்கொள்ளப்பட்ட அலுவல்முறைக் கணக்கெடுப்பின் படி சராத்தவ் ஓப்லஸ்தின் மக்கள் தொகையில் 30%  உருசிய மரபுவழித் திருச்சபையை பின்பற்றுகின்றனர். , 9% எந்த மரபையும் சேராத பொதுவான கிறித்துவர்கள், 1% முஸ்லீம்கள்,  34% இறை நம்பிக்கையுள்ள ஆனால் சமயப்பற்றற்றோர், 20% நாத்திகர்கள்,  6%  பிற மதங்களை சேர்ந்தவர்களாகவோ அல்லது கேள்விக்கு பதில் தரவிரும்பாதவர்களோ ஆவர்.
மேற்கோள்கள்
பகுப்பு:உருசியாவின் மாகாணங்கள்
புனித ஜார்ஜ் கோட்டை
புனித ஜார்ஜ் கோட்டை (Fort St. George), இந்தியாவில் பிரித்தானியரின் முதலாவது கோட்டையாகும்.பிரான்சிஸ்டே, ஆண்ட்ரூ கோகன் என்ற ஆங்கிலக் கிழக்கிந்தியக் கம்பெனியைச் சேர்ந்த இரு அதிகாரிகளின் முயற்சியால் 1639 ஆம் ஆண்டில் கரையோர நகரான மதராசில் (இன்றைய சென்னை நகரம்) கட்டத் தொடங்கப்பட்டது. வெறுமனே கிடந்த இப் பகுதியில் கோட்டை கட்டப்பட்டதால், புதிய குடியேற்றங்களும், வணிக நடவடிக்கைகளும் நடைபெறுவதற்கு வாய்ப்பு ஏற்பட்டது. இன்றைய சென்னை நகரம் இக் கோட்டையைச் சுற்றியே உருவானது எனக் கூற முடியும்.
1600 ஆம் ஆண்டில் வணிக நோக்குடன் இந்தியாவுக்குள் நுழைந்த பிரித்தானிய கிழக்கிந்தியக் கம்பனி சூரத்தில் அனுமதி பெற்ற வணிக நடவடிக்கைகளைத் தொடங்கியது. இதன் வணிகக் கப்பல்களையும், வாசனைப் பொருள் வணிகத்தில் அவர்களுடைய நலன்களையும் பாதுகாத்துக் கொள்வதற்காக, மலாக்கா நீரிணைக்கு அண்மையில் துறைமுகம் ஒன்றின் தேவையைக் கம்பனியினர் உணர்ந்தனர். மேற்குக் கடற்கரைப் பகுதியில் மதராஸ்பட்டினம் அல்லது சென்னபட்டினம் என அழைக்கப்பட்ட ஒரு நிலப்பகுதியை அவர்கள் அப்பகுதித் தலைவர் ஒருவரிடமிருந்து விலைக்கு வாங்கி அதிலே ஒரு துறைமுகத்தையும், கோட்டை ஒன்றையும் கட்டத் தொடங்கினர். புனித ஜார்ஜ் கோட்டை நாளான ஏப்ரல் 23 ஆம் தேதி கட்டி முடிக்கப்பட்டதால், இதற்கு புனித ஜார்ஜ் கோட்டை எனப் பெயரிடப்பட்டது.
கடலையும், சில சிறிய மீனவர் ஊர்களையும் நோக்கிக் கொண்டிருந்த இக் கோட்டைப் பகுதி விரைவிலேயே வணிக நடவடிக்கைகளின் ஒரு மையமானது. இக் கோட்டை, இப் பகுதியிலே ஜார்ஜ் டவுன் என்னும் புதிய குடியேற்றப் பகுதி உருவாகக் காரணமாயிற்று. இது அங்கிருந்த ஊர்களையெல்லாம் தன்னுள் அடக்கி வளர்ந்து சென்னை நகரம் உருவாக வழி வகுத்தது. இது கர்நாடகப் பகுதியில் பிரித்தானியரின் செல்வாக்கை நிலை நிறுத்தவும், ஆர்க்காடு மற்றும் ஸ்ரீரங்கப்பட்டின அரசர்களையும், பாண்டிச்சேரியில் இருந்த பிரெஞ்சுக்காரரையும் கண்காணிப்பில் வைத்திருக்கவும் உதவியது. 6 மீட்டர் உயரமான சுவர்களைக் கொண்டிருந்த இக் கோட்டை, 18 ஆம் நூற்றாண்டில் இடம்பெற்ற பல தாக்குதல்களைச் சமாளித்தது.
1640 முதல் தற்காலம் வரை இக்கோட்டையின் உட்பகுதியில் பல கட்டடங்கள் எழுந்துள்ளன. ஆங்கில ஆளுநர்களின் தலைமையிடமாக விளங்கிய இக்கோட்டைப் பகுதியில் தமிழ்நாடு அரசின் தலைமைச் செயலகம், அமைச்சர் அலுவலகங்கள், சட்டமன்றம் ஆகியவை உள்ளன. கோட்டைக்கு உள்ளே வர மூன்று வாயில்கள் உள்ளன. கோட்டையைச் சுற்றி அகழி உள்ளதை இன்றும் காணலாம். இவை தவிர புனித மேரி கிறித்தவ ஆலயம், கிளைவ் மாளிகை, மற்றும் கோட்டை அருங்காட்சியகம் ஆகிய மூன்று முக்கியக் கட்டடப் பகுதிகள் உள்ளன.
குறிப்புக்கள்
<References/>
வெளி இணைப்புகள்
பகுப்பு:இந்தியக் கட்டிடக்கலை பகுப்பு:சென்னைக் கட்டிடங்கள் பகுப்பு:தமிழகக் கோட்டைகள் பகுப்பு:சென்னையின் வரலாறு பகுப்பு:பிரித்தானிய இந்தியா பகுப்பு:பிரித்தானியக் கிழக்கிந்தியக் கம்பனி பகுப்பு:சென்னையின் பாரம்பரியக் கட்டடங்கள்
சவிக்கை
thumb|முளைப்பொட்டல் அல்லது சவிக்கை முளைப் பொட்டல் (பேச்சு வழக்கில் முளப் பொட்டல் என்பர்; ஆங்கிலம்: Mula pottal) அல்லது சவிக்கை என்பது தமிழ்நாட்டில் மதுரை மற்றும் அதைச்சுற்றிய பல மாவட்டங்களில் உள்ள எல்லா கிராமங்களிலும் இருக்கும் ஒரு முளைப்பாரி எடுக்கும் இடமாகும். இதற்கென ஒரு தனி திட்டு மாதிரியான ஒரு கட்டிடம் கட்டப்படும். முற்காலத்தில் கூரையாக இருந்த இக்கட்டிடங்கள் தற்போது ஓடுகளால் கட்டப்பட்டுள்ளது. இந்த முளைப்பொட்டலில் ஊர்ப் பஞ்சாயத்தையும் நடத்த பயன்படுத்துவர்.
புதுவயலில் இருக்கும் ஒரு முளைப்பட்டல் ஒட்டியுள்ள ஒரு தெருவிற்கு முளைப்பொட்டல் தெரு என வழங்கி வருகின்றனர்.
இந்த முளைப்பொட்டலின் பக்கத்தில் இளவட்டக்கல்லும் வைத்திருப்பார்கள். அக்காலத்தில் முளைப்பொட்டலிலேயே இளவட்டக்கல் தூக்கும் போட்டியும் நடைபெறும்.
மேற்கோள்கள்
பகுப்பு:ஊரியல்
ஏ. வி. பி. ஆசைத்தம்பி
ஆசைத்தம்பி வன்னியப்பெருமாள் பழனியப்பன் ஆசைத்தம்பி என்னும் '''ஏ. வி. பி. ஆசைத்தம்பி''' (செப்டம்பர் 24, 1929 - ஏப்ரல் 7, 1979) தமிழக அரசியல்வாதி; எழுத்தாளர்; இதழாளர்; தமிழக சட்டமன்ற உறுப்பினர்; இந்திய நாடாளுமன்ற உறுப்பினர். வாலிபப் பெரியார் எனப் புகழப்பட்டவர்.
திருமணமும் குடும்பமும்
ஆசைத்தம்பி 1944ஆம் ஆண்டு மே திங்கள் 28ஆம் நாள் பரமேசுவரி என்பவரை மணந்தார். பெரியார் ஈ. வெ. இரா. அத்திருமணத்தை தலைமை ஏற்று நடத்தி வைத்தார். இவ்விணையர்களுக்கு காந்திராசன், செளந்திர பாண்டியன் என்னும் இரு மகன்களும் ஒரு மகளும் பிறந்தனர். மகன்கள் இருவரும் வணிகத்தில் ஈடுபட்டனர்.
அரசியல் ஈடுபாடு
ஆசைத்தம்பிக்கு தந்தையாரான பழனியப்பன் நீதிக்கட்சியில் ஈடுபாடுடையவர். எனவே ஆசைத்தம்பியும் மாணவப் பருவத்திலேயே நீதிக்கட்சி, சுயமரியாதை இயக்கம் ஆகியவற்றின் கருத்துகளால் கவரப்பட்டார்.
அக்கருத்துகளை பரப்புவதற்காக விருதுநகரில் இளைஞர் கழகம் என்னும் அமைப்பை ஏற்படுத்தினார். அக்கழகத்தில் பாரிசுடர் கே. டி. கே. தங்கமணி (பின்னாளில் பொதுவுடைமை இயக்கத்தின் தலைவர்களில் ஒருவராகப் புகழ்பெற்றவர்) உள்ளிட்ட பலரை அழைத்து சொற்பொழிவாற்றச் செய்தார்; தானும் சொற்பொழிவாற்றிப் பழகினார். 1942 ஆகத்து 9 ஆம் நாள் முதன்முறையாக பெரும் பொதுக்கூட்டம் ஒன்றில் சொற்பொழிவு ஆற்றினார்.
சுயமரியாதை இயக்கத்தில்
1942ஆம் ஆண்டில் கா. ந. அண்ணாதுரை தலைமையில் நடைபெற்ற திராவிட தொண்டர் படை மாநாட்டில் பங்கேற்றார். பள்ளிப் படிப்பிற்குப் பின்னர் கர்நாடக மாநிலத்திற்குச் சென்று சில மாதங்கள் வணிகத்தில் ஈடுபட்டார். மீண்டும் விருதுநகருக்குத் திரும்பி தனது அரசியற் பணியைத் தொடர்ந்தார்.
1944 – சூன் 4ஆம் நாள் விருதுநகரில் திராவிட மாணவர்கள் மாநாடு நடைபெற்றது. ஆசைத்தம்பி அம்மாநாட்டின் வரவேற்புக் குழுத் தலைவராக இருந்தார்.
திராவிடர் கழகத்தில்
1944ஆம் ஆண்டு ஆகத்து திங்கள் சேலத்தில் நடைபெற்ற மாநில மாநாட்டில் ”தென்னிந்திய நலவுரிமைச் சங்கம்” என்னும் நீதிக்கட்சியும் சுயமரியாதை இயக்கமும் இணைக்கப்பட்டு திராவிடர் கழகம் உருவாக்கப்பட்டது. ஆசைத்தம்பி அக்கழகத்தில் தன்னுடைய அரசியல் வாழ்க்கையைத் தொடர்ந்தார். அக்கழகத்தில் விருதுநகர் நகரக் கழகச் செயலாளர், இராமநாதபுரம் மாவட்டக் கழகச் செயலாளர், மாநிலக் கழக செயற்குழு உறுப்பினர் ஆகிய பதவிகளை வகித்தார். அக்காலத்தில் அவர் ஆற்றிய அரசியல் பணிகளில் சில:
திராவிட முன்னேற்றக் கழகத்தில்
பெரியார் ஈ. வெ. இரா., மணியம்மையார் திருமணத்தைக் காரணம் காட்டி கா. ந. அண்ணாதுரை தலைமையில் திராவிடர் கழகத்திலிருந்து பலர் பிரிந்து சென்றனர். அவர்கள் சென்னை இராயபுரத்தில் உள்ள இராபின்சன் பூங்காவில் 1949 – செப்டம்பர் 17ஆம் நாள் திராவிட முன்னேற்றக் கழகத்தைத் தொடங்கினர். ஆசைத்தம்பியும் திராவிடர் கழகத்திலிருந்து விலகி திராவிட முன்னேற்றக் கழகத்தில் உறுப்பினராகச் சேர்ந்தார். அக்கழகத்தில் பொதுக்குழு உறுப்பினர், மாநில செயற்குழு உறுப்பினர், கழகச் சொத்துப் பாதுகாப்புக் குழு உறுப்பினர் ஆகிய பதவிகளை வகித்தார். அக்கழகத்தின் உறுப்பினராக இருந்த காலத்தில் பின்வரும் பொறுப்புகளை நிறைவேற்றினார்:
1961ஆம் ஆண்டில் ஈ. வெ. கி. சம்பத்து தலைமையில் ஓரணியினர் தி. மு. க.விலிருந்து விலகிச் சென்று தமிழ் தேசியக் கட்சியைத் தொடங்கினர். அப்பொழுது ஆசைத்தம்பி சிறிதுகாலம் அரசியலில் இருந்து விலகி இருந்தார்.
எழுத்துப் பணி
மாணவப் பருவத்தில் சொற்பொழிவுக்கலையைக் கற்ற ஆசைத்தம்பி, பள்ளிப் படிப்பு முடிந்ததும் தன்னுடைய எழுத்தாற்றலை வளர்த்துக் கொள்ளும் முயற்சியில் ஈடுபட்டார். விருதுநகரில் நீதிக்கட்சி, சுயமரியாதை இயக்கம் ஆகியவற்றின் சார்பாக நடைபெற்ற நிகழ்வுகளைப் பற்றிய குறிப்புகளை அந்தந்த இயக்க இதழ்களுக்கு அறிக்கையாக அனுப்பத் தொடங்கினார். கர்நாடக மாநிலத்தில் வணிகத்தில் ஈடுபட்டிருந்த 1943ஆம் ஆண்டில், பாகிஸ்தான் ஏன் பிரிய வேண்டும்? என்னும் கட்டுரையை எழுதினார். அக்கட்டுரை சி. பா. ஆதித்தனார் நடத்திய தமிழன் இதழில் வெளிவந்தது. அதுவே இவருடைய முதற்கட்டுரை ஆகும். அதனைத் தொடர்ந்து குடியரசு, திராவிட நாடு, விடுதலை முதலியன போன்ற திராவிட இயக்க இதழ்களில் அவருடைய படைப்புகள் வெளிவந்தன. அக்கட்டுரைகளில் சிலவற்றைத் தொகுத்து 1944ஆம் ஆண்டில் திராவிடர்கள் என்னும் நூலை விருதுநகர் இளைஞர் கழகம் வெளியிட்டது. இதுவே இவருடைய முதல் நூல் ஆகும்.
இதழ்கள்
திராவிட இயக்கத்தின் இதழ்கள் பலவற்றில் எழுதி வந்த ஆசைத்தம்பி, 1948ஆம் ஆண்டில் தனி அரசு என்னும் திங்கள் இதழைத் தொடங்கினார். அதில் பல கட்டுரைகளையும் கதைகளையும் எழுதினார். சில ஆண்டுகளில் அவ்விதழை மாதமிருமுறை இதழாக மாற்றினார். பின்னர் 1958ஆம் ஆண்டு முதல் 1963ஆம் ஆண்டு வரை நாளிதழாக வெளியிட்டார். மேலும் திராவிட சினிமா என்னும் இதழையும் நடத்தினார்.
திரைத் துறையில்
ஆசைத்தம்பி மாடர்ன் தியேட்டர்சின் சர்வாதிகாரி (1951) என்ற திரைப்படத்துக்கு திரைக்கதை வசனம் எழுதினார். பாரதிதாசன் உரையாடல் எழுதிய வளையாபதி திரைப்படத்திலும் சில காட்சிகளுக்கு வசனம் எழுதினார்.
நூல்கள்
ஆசைத்தம்பி 40க்கும் மேற்பட்ட நூல்களை எழுதியுள்ளார். துப்பறியும் புதினங்கள், சிறுகதைத் தொகுப்புகள், அரசியல் நூல்கள் போன்றவை இவற்றில அடங்கும். அவை:
2007-08ஆம் நிதியாண்டில் தமிழக அரசு இவருடைய படைப்புகளை நாட்டுடைமை ஆக்கியது. அவரது கதைகள் பிரசண்ட விகடன் இதழில் முதலில் வெளியாகின.
சிறை வாழ்க்கை
திராவிட இயக்கத்தின் தலைவர்களில் ஒருவராக மலர்ந்து வந்த ஆசைத்தம்பி, 1946ஆம் ஆண்டிற்கும் 1977ஆம் ஆண்டிற்கும் இடைப்பட்ட காலத்தில் 10 முறை வெவ்வேறு அரசியல் காரணங்களுக்காக சிறையில் அடைக்கப்பட்டிருக்கிறார். அவற்றுள் சில:
தேர்தல் களத்தில்
திராவிட முன்னேற்றக் கழகத்தின் சார்பில் உள்ளாட்சி, தமிழக சட்டப் பேரவை, நாடாளுமன்ற மக்களவைத் தேர்தல்களில் போட்டியிட்ட ஆசைத்தம்பி, மக்கள் சார்பாளராக அந்தந்த அவைகளில் பணியாற்றினார். 1946ஆம் ஆண்டு முதல் 1956ஆம் ஆண்டு வரை விருதுநகர் நகராட்சி உறுப்பினராகப் பணியாற்றினார்.
திராவிட முன்னேற்றக் கழகத்தின் சார்பாக 1957இல் ஆயிரம் விளக்குத் தொகுதியில் இருந்தும், 1967 இல் எழும்பூர்த் தொகுதியில் இருந்தும் தமிழக சட்டமன்றத்துக்குத் தேர்ந்தெடுக்கப்பட்டார். 1977 நாடாளுமன்றத் தேர்தலில் வட சென்னை மக்களவைத் தொகுதியில் இருந்து மக்களவைக்குத் தேர்ந்தெடுக்கப்பட்டார்.
மதிப்பீட்டுக் குழுத் தலைவர்
1968 – 69ஆம் நிதியாண்டில் தமிழ்நாடு சட்டப்பேரவையின் மதிப்பீட்டுக் குழுத் தலைவராக (Chairman, Estimates Committee, Tamil Nadu Assembly) ஆசைத்தம்பி பதவி வகித்தார்.
தமிழ்நாடு சுற்றுலா மேம்பாட்டுக் கழகத் தலைவர்
1971ஆம் ஆண்டில் பூங்கா நகர் சட்டமன்றத் தொகுதியில் போட்டியிட்டுத் தோல்வி அடைந்த ஆசைத்தம்பியை, தமிழ்நாடு சுற்றுலா மேம்பாட்டுக் கழகத்தின் தலைவராக (Chairman, Tamil Nadu Tourism Development Corporation) தமிழ்நாடு அரசு நியமித்தது. 1971ஆம் ஆண்டு முதல் 1976ஆம் ஆண்டுவரை அவர் அப்பதவியை வகித்தார்.
இறப்பு
1979ஆம் ஆண்டு ஏப்ரல் திங்கள் 6ஆம் நாள் திராவிட முன்னேற்றக் கழக நிகழ்ச்சிகளில் கலந்துகொள்வதற்காக தன் மனைவி பரமேசுவரியோடு அந்தமான் தீவுகளுக்குச் சென்றார். அங்கு தலையில் இருந்த குருதிக்குழாய் வெடித்து போதிய மருத்துவ உதவி கிடைக்காமல் 1979ஆம் ஆண்டு ஏப்ரல் திங்கள் 7ஆம் நாள் அந்தமான் தீவிலேயே மரணமடைந்தார்.
மேற்கோள்கள்
பகுப்பு:1929 பிறப்புகள் பகுப்பு:1979 இறப்புகள் பகுப்பு:தமிழக அரசியல்வாதிகள் பகுப்பு:தமிழக எழுத்தாளர்கள் பகுப்பு:திராவிட இயக்க எழுத்தாளர்கள் பகுப்பு:நாடாளுமன்ற தி. மு. க. உறுப்பினர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:மேற்கோள் வழு-Defined multiple times பகுப்பு:6வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:விருதுநகர் மாவட்ட நபர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
சூலினி
சூலினி கருநாடக இசையின் 35வது மேளகர்த்தா இராகமாகும். அசம்பூர்ண மேள பத்ததியில் 35வது இராகத்தின் பெயர் ஷைலதேசாக்ஷி.
இலக்கணம்
thumb|right|250px|சூலினி சுரங்கள் C யிலிருந்து தொடக்கம்
ஜன்ய இராகங்கள்
சூலினியின் ஜன்ய இராகங்கள் இவை.
பகுப்பு:மேளகர்த்தா இராகங்கள்
அருணாசலபுரம் கிருஷ்ணன் கோயில்
அருணாசலபுரம் கிருஷ்ணன் கோயில் தமிழ்நாட்டில் திருநெல்வேலி மாவட்டம், அருணாசலபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கிருஷ்ணசுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் ,இந்து நாடார் உறவின்முறைக் கமிட்டி
கட்டுப்பாட்டில் உள்ளது. இந்து நாடார் கமிட்டி அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசை நடக்கின்றது. புரட்டாசி மாதம் 3ம் சனிதிருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோபாலபுரம் சட்டமன்றத் தொகுதி
கோபாலபுரம் சட்டமன்றத் தொகுதி என்பது ஆந்திரப் பிரதேச சட்டமன்றத்துக்கான தொகுதியாகும். இது ராஜமுந்திரி மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:மேற்கு கோதாவரி மாவட்டம்
இரணியசித்தி மாரிமுத்தாலம்மன் கோயில்
இரணியசித்தி மாரிமுத்தாலம்மன் கோயில் தமிழ்நாட்டில் காஞ்சிபுரம் மாவட்டம், இரணியசித்தி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படிப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏதோன் தோட்டம்
ஏதோன் தோட்டம் (Garden of Eden, எபிரேயம் גַּן עֵדֶן, Gan ʿEdhen) என்பது ஆதியாகமத்தில் (ஆதியாகமம் 2-3) அதிகமாகவும், எசேக்கியேல் நூலிலும், எசாயா நூலிலும் மற்றும் பழைய ஏற்பாட்டில் பல இடங்களிலும் நேடியாகவும், மறைமுகமாகவும் விவிலியத்தில் குறிப்பிடப்பட்டுள்ள ஒர் தோட்டமாகும். முன்பு "ஏதோன்" (Eden) என்ற பதம் அக்காதியச் சொல்லான எடினு (edinnu) என்பதிலிருந்து பெறப்பட்டு, "வெறுமை" அல்லது "பரந்த சமவெளி" எனும் அர்த்தமுடைய சுமேரிய மொழிச் சொல்லிருந்து பெறப்பட்டது என்றாலும், தற்போது இது அரமேயத்திற்கு மிகவும் நெருக்கம் உள்ளதாக "செழிப்பான, நன்கு நீரூட்டப்பட்டது" என அர்த்தம் கொள்ளப்படுகிறது என நம்பப்படுகிறது. விவிலியம் ஆதாமும் ஏவாளும் ஆடையின்றி தோட்டத்தில் உலாவியதாகக் குறிப்பிடுகின்றது.
வெளி இணைப்புக்கள்
பகுப்பு:விவிலிய இடங்கள் பகுப்பு:தோரா குறிப்பிடும் இடங்கள்
முத்துராஜா (நடிகர்)
முத்துராஜா (இறப்பு: பெப்ரவரி 21, 2012, அகவை 34) தமிழ்த் திரைப்பட நகைச்சுவை நடிகர். கிழக்கு கடற்கரை சாலை, வெளுத்துக்கட்டு, வேங்கை, கொஞ்சம் வெயில் கொஞ்சம் மழை உள்பட 55 படங்களில் நடித்துள்ளார். சித்திரம் பேசுதடி படத்தில் இடம்பெற்ற "வாளமீனுக்கும் விலாங்கு மீனுக்கும் கல்யாணம்" என்ற பாடலில் நடித்த பிறகு இவருக்கு பல வாய்ப்புகள் வந்தன. "வாளமீனு முத்துராஜா" என்ற அடைமொழியுடன் இவர் நடித்து வந்தார்.
கம்பத்தைச் சேர்ந்த முத்துராஜா, இயக்குநர் பாரதிராஜா அலுவலகத்தில் பணியாளராகவும், நடிகர் கவுண்டமணியிடம் சில ஆண்டுகள் உதவியாளராகவும் இருந்தவர். தனது வீட்டில் நடந்த விபத்து ஒன்றில் தலையில் பலத்த காயத்துக்குள்ளாகி இறந்தார். இவருக்கு காயத்ரி என்ற மனைவி உள்ளார்.